
PARLAMENTUL ROMÂNIEI

CAMERA DEPUTAŢILOR

Comisia pentru politică economică, reformă şi privatizare 

Bucureşti, 

Nr. 21 / 639 /19.11.2002

AVIZ

privind aprobarea Ordonanţei de urgenţă a Guvernului nr.148/2002 pentru asigurarea condiţiilor de finanţare a organizării şi desfăşurării activităţilor legate de procesul de privatizare derulate prin Ministerul Lucrărilor Publice, Transporturilor şi Locuinţei.

(PL 584/18.11.2002).
          În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.148/2002 pentru asigurarea condiţiilor de finanţare a organizării şi desfăşurării activităţilor legate de procesul de privatizare derulate prin Ministerul Lucrărilor Publice, Transporturilor şi Locuinţei, trimis cu adresa nr. 584 din 18.11.2002. 

Potrivit prevederilor art. 60 din Regulamentul Camerei Deputaţilor, membrii Comisiei au examinat această propunere legislativă în şedinţa din 19 noiembrie 2002.

La dezbaterea proiectului a participat ca invitat, în conformitate cu prevederile art.51 din Regulamentul Camerei Deputaţilor, din partea Ministerului Lucrărilor Publice, Transporturilor şi Locuinţei: domnul Tudor Florescu - secretar de stat, domnul Teodor Popa - sef serviciu privatizare şi doamna Eugenia Popescu – director general adjunct.  

            La lucrările Comisiei au fost prezenţi 27 deputaţi, din totalul de 31 de membri ai Comisiei.

În urma dezbaterilor, membrii Comisiei au hotărât, în unanimitate, avizarea acestui proiect de Lege în forma prezentată.

         PREŞEDINTE,                                       

                 Dan Radu Ruşanu

                    SECRETAR,





                    Lucia-Cornelia Lepădatu

                                                                                               

               Consilier  parlamentar,  
                                                          Doina Leonte

